
Na temelju članka 35. Zakona o predškolskom odgoju i obrazovanju ("Narodne novine" broj 10/97., 107/07., 94/13, 98/19, 57/22. i 22/26) i članka 48. i 60. Statuta Dječjeg vrtića Bubamara Kalinovac, Upravno vijeće Dječjeg vrtića Bubamara Kalinovac na 41. sjednici održanoj 08. svibnja 2026. godine objavljuje 

O B A V I J E S T  

O OBJAVI NATJEČAJA ZA UPIS  DJECE U DJEČJI VRTIĆ BUBAMARA KALINOVAC ZA PEDAGOŠKU GODINU 2026./2027.

U Dječjem vrtiću Bubamara Kalinovac ( u daljnjem tekstu: vrtić) započinju upisi djece u vrtić i jaslice za pedagošku godinu 2026./2027., u razdoblju od 

​​​25. svibnja 2026. godine do 09. lipnja 2026. godine

U Dječji vrtić upisuju se djeca s navršenom jednom godinom života zaključno do 31.08. tekuće godine pa do polaska u osnovnu školu.

Pravo upisa u vrtić imaju djeca čija oba roditelja imaju prijavljeno prebivalište na području Općine Kalinovac. 

Iznimno, ako to dozvoljavaju smještajni kapaciteti, u vrtić se mogu upisati i djeca s područja drugih općina u kojoj imaju prijavljeno prebivalište ili boravište, roditelji djece koja nemaju prebivalište na području Općine Kalinovac sudjeluju u financiranju ekonomske cijene u svoti 362,00 EUR mjesečno.

Prednost pri upisu djece u redovni program vrtića ostvaruje se u skladu sa Zakonom o predškolskom odgoju i obrazovanju ("Narodne novine" broj 10/97., 107/07., 94/13.,98/19, 57/22 i 22/26 - u daljnjem tekstu: Zakon) i kriterijima propisanim Pravilnikom o upisu i mjerilima upisu djece u Dječji vrtić Bubamara Kalinovac ( KLASA: 601-02/26-01/; URBROJ: 2137-69-26-2 od dana 08. svibnja, 2026. godine u daljnjem tekstu: Pravilnik) u slučaju većeg broja djece od broja djece planiranog za upis, ostvaruju: djeca kod koji se primjenjuje bodovanje sukladno odredbama Zakona i Pravilnika.
PREDAJA ZAMOLBI 

Zahtjev za upis djece u vrtić s prilozima predaju se osobno u zatvorenoj koverti s naznakom “ Zahtjev za upis djeteta u vrtić - Ime i prezime djeteta”, poštom u vrtić, Kolodvorska 119A, 48361 Kalinovac,  od  25. svibnja do 09. lipnja 2026. godine, u vremenu  od 11.00 do 13.00 sati – uz prethodnu najavu na telefon 0989832155  ili  putem e- pošte djecji.vrtic.bubamara@kc.t-com.hr
Djeca započinju ostvarivati program od 1. rujna 2026. godine.

POTREBNA DOKUMENTACIJA

1. Popunjen i potpisan zahtjev za upis djeteta (obrazac zahtjeva dostupan u vrtiću i na web stranici vrtića), 

2. Preslika rodnih  listova za svu djecu iz obitelji,

3. Preslika rodnog lista djeteta

4. Preslika osobnih iskaznica oba roditelja,

5. Uvjerenje MUP-a o prebivalištu djeteta,  izdano od Ministarstva unutarnjih poslova Republike Hrvatske, Policijske uprave koprivničko- križevačke, Policijske postaje Đurđevac, ne starije od 30 dana,
6. Potvrdu poslodavca o radnom odnosu roditelja/ skrbnika - orginal

7. Potvrdu škole/ fakulteta da je roditelj učenik / redovni student,

8. Preslika Rješenja o priznavanju prava na roditeljski dopust (koji je u tijeku),

9. Preslika izvatka iz matice rođenih samohranog roditelja djeteta ili izjava samohranog roditelja ovjerena od javnog bilježnika ili potvrda iz Centra za socijalnu skrb

10. Preslika Rješenja o stupnju invalidnosti roditelja - hrvatskog branitelja,

11. Preslika Rješenja o udomiteljstvu / skrbništvu, 

12. Preslika Rješenja o pravu na dječji doplatak za proteklu godinu ,

13. Preslika zdravstvene dokumentacije za dijete s poteškoćama u razvoju,

14. Preslika Rješenja o statusu roditelja kao hrvatskog branitelja ili stradalnika Domovinskog rata, 
15. Potvrdu liječnika o obavljenom sistematskom zdravstvenom pregledu

predškolskog djeteta ( potrebno dostaviti najkasnije do 1. rujna 2026. godine ),

16. Presliku knjižice imunizacije djeteta ( knjižica cijepljenja )

Zahtjevi se predaju u pisanom obliku. Obrazac zahtjeva možete preuzeti s web stranice vrtića ili u dječjem vrtiću.

Nepotpuni  i nepravovremeni zahtjevi za upis djece u vrtić neće biti uzeti u razmatranje.

Upravno vijeće donijet će Odluku o upisu djece za ped. god. 2026./2027. koja će biti objavljena na oglasnoj ploči  i web stranici vrtića.

            Prijavom za upis djeteta kandidati su suglasni da Dječji vrtić Bubamara Kalinovac kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka upisa djeteta u dječji vrtić  sukladno sa zakonskim propisima.

Podnositelji zahtjeva nezadovoljni Odlukom o upisu imaju pravo u roku 15 dana od dana objave iste, podnijeti žalbu Upravnom vijeću Dječjeg vrtića.

Obavijesti u vezi upisa mogu se dobiti na broj mobitela 0989832155 od 11.00 do 13.00 sati.

UPRAVNO VIJEĆE DJEČJEG VRTIĆA BUBAMARA KALINOVAC

KLASA: 601-02/26-01/21

URBROJ: 2137-70-26- 1  

Kalinovac, 08. svibnja 2026.

                                                                                                       PREDSJEDNICA:

                                                                                                       Nikolina Šanjek                                                                                                                

